ROOPA
టాటాసన్స్‌ ముఖ్య ఆర్థికవేత్తగా రూపా పురుషోత్తమన్‌
ముంబయి, ఆగస్టు 25: గోల్డ్‌మాన్‌ శాక్స్‌ అంతర్జాతీయ ఉపాధ్యక్షురాలుగా పనిచేసిన ఆర్థికవేత్త రూపా పురుషోత్తమన్‌ టాటాసన్స్‌కు ముఖ్య ఆర్థికవేత్త గా నియమించింది. టాటాసన్స్‌ అమలుచేసే విధివిధానాలకు సైతం హెడ్‌గా నియమించింది. టాటాగ్రూప్‌కు అవసరమైన విదివిధానాలు, కార్యాచరణ వంటివాటిని పర్యవేక్షిస్తారు. సెప్టెంబరు ఒకటవ తేదీ నుంచి ఆమె బాధ్యతలు స్వీకరిస్తారు. ఎవర్‌స్టోన్‌ కేపిటల్‌ నుంచి రూపా టాటా సన్స్‌లోచేరుతున్నారు. పరిశోధనాత్మక విధుల్లో రూపా అందెవేసిన చేయి. దీర్ఘకాలంపాటు ఆమె ఇదే కెరీర్‌గా ఎంచుకున్నారు. బ్రిక్‌దేశాల ఆర్థికవృద్ధి, తులనాత్మక పరిశీలన నివేదికను కూడా వెలువరించారు. టాటాసన్స్‌ ఎగ్జిక్యూటివ్‌ ఛైర్మన్‌ ఎన్‌.చంద్రశేఖ రన్‌ మాట్లాడుతూ టాటాసన్స్‌ టీమ్‌లో రూపా ఒక భాగం అవుతున్నందుకు హర్షం వ్యక్తం చేసారు.